রাঙ্গামাটির বাঘাইছড়ি উপজেলার সাজেক ইউনিয়নের করল্যাছড়িতে আজ সোমবার (২৮ মে) সকালে তিন ইউনাইটেড পিপলস ডেমোক্রেটিক ফ্রন্টের (প্রসিত) কর্মীকে গুলি করে হত্যা করেছে দুর্বৃত্তরা। ঘটনার পরপরই ইউনাইটেড পিপলস ডেমোক্রেটিক ফ্রন্টের (প্রসিত) সংগঠক মাইকেল চাকমা এ হত্যাকাণ্ডের জন্য জেএসএসকে (সংস্কার) দায়ী করে বলেছেন, আমাদের তিন কর্মীকে আজ (সোমবার) ভোরে গুলি করে হত্যা করা হয়েছে। জেএসএসকে (সংস্কার) এ ঘটনা ঘটিয়েছে।